runetrust/blame-folketinget-dk huggingface dataset:
Else Theill Sørensen (KF), 2004-05-12:
Som hr. Keld Albrechtsen for øvrigt, tror jeg, sagde i sit ordførerindlæg til det foregående lovforslag, så ville han i øvrigt slet ikke tage stilling til dele af det, fordi han var imod det hele, fordi det var noget, der var lavet med Dansk Folkeparti og Kristendemokraterne uden om Enhedslisten.
Anders Fogh Rasmussen (V), 2005-01-12:
Der vil jeg altså gerne sige til fru Tove Videbæk baseret på mine erfaringer med arbejdet i Det Europæiske Råd, at jeg mener, at det med et EU med 25 eller flere medlemmer simpelt hen er nødvendigt at gå over til at have en valgt formand for Det Europæiske Råd, som kan sikre en vis kontinuitet og stabil standard i arbejdet.
Christine Antorini (S), 2014-01-29:
Derfor har vi også en model for nationale test her i Danmark, der adskiller sig fra de fleste andre landes, både fordi det er et adaptivt pædagogisk redskab, der ikke skal offentliggøres, men også, fordi det netop ikke er på den måde, som man har gjort i bl.a. USA og England, hvor der har været en meget heftig og, synes jeg selv, egentlig ødelæggende debat om deres form for nationale test.
Pia Olsen Dyhr (SF), 2009-02-20:
Vi havde nemlig ønsket, at man havde taget bedre vare på områdets enestående naturværdier ved krydsning af Gudenådalen og Silkeborg Langsø og derfor i stedet for havde valgt en løsning med en længere bro, som også er en del af det materiale, som Vejdirektoratet tidligere har fremsendt, hvor man kunne have fået en bro på 450 m i stedet for en på de nuværende 350 m.
Ove Hygum (S), 2000-05-03:
Hr. Frank Aaen har jo offentligt, også her i salen, for nylig gjort en del ud af at omtale en meget konkret sag, som jeg ikke ønsker at gå nærmere ind på, da sagen er anket til Arbejdsmarkedets Ankenævn, men blot sige, at sagen i dette tilfælde er blevet fremstillet, som om der er tale om en enkelt hændelse, men at det bør nævnes ved denne her lejlighed, at medlemmet var udeblevet to gange tidligere fra en samtale hos AF, og at det er derfor, sanktionen ser voldsom ud.
Rasmus Jarlov (KF), 2019-10-22:
Vi ønsker et stærkt politi, og vi er enige i, at de har behov for at få de ressourcer, der skal til, for at bekæmpe kriminalitet og til alle de andre samfundsopgaver, som de har fået, bl.a. terrorsikring og alt muligt andet, som trækker enormt store ressourcer hos vores politi.
Claus Larsen-Jensen (S), 1999-03-03:
Miljø- og katastroferammen gav fra 1993 og frem efter en ny og stærk mulighed for, at Danmark siden har kunnet tegne en særdeles aktiv international miljøpolitisk profil og øge miljøbistanden direkte ikke blot i de fattigste udviklingslande, som hører under ulandsrammen, men også i et antal mellemindkomstlande i Sydøstasien og i det sydlige Afrika som en klar opfølgning på Rioaftalerne.
Morten Dahlin (V), 2020-12-17:
Der står jo meget tydeligt i forslaget, at det skal være inden for det spillerum, der nu er blevet åbnet op for, og de forbehold, som ministeren oplæser, med, at det skal være i overensstemmelse med grundloven og internationale konventioner og det kun er folk, der ikke bliver statsløse, er jo med i forslaget.
Morten Helveg Petersen (RV), 2000-09-07:
Fru Gitte Seeberg kom ind på et par områder til sidst, men det er da ikke noget, der forslår i forhold til den gavebod, der i øvrigt blev præsenteret for os her. Jeg husker engang, hvor Det Konservative Folkeparti stod for en ansvarlig økonomisk politik.
Morten Østergaard (RV), 2006-05-10:
Indledningsvis vil jeg lige bede fru Irene Simonsen om at bekræfte, at det, der står i forslaget, er, at det gælder for den person, der opnår tidsubegrænset opholdstilladelse på baggrund af det her, og også gælder for familier, som er her.
Mette Thiesen (NB), 2020-12-18:
Så vil jeg egentlig bare høre den konservative ordfører nu, hvor der har været alle de her drillerier om, hvordan og hvorledes man stemmer, at der er en aftale og alt mulig andet, om den konservative ordfører egentlig ikke bare kan bekræfte, at hvert enkelt folketingsmedlem er bundet af sin egen overbevisning og kan stemme efter den.
Jakob Sølvhøj (EL), 2021-11-25:
Kort sagt kan vi simpelt hen ikke forstå – i forhold til nogle af partierne har vi ikke været overraskede – at vi gennem de meget langstrakte forhandlinger, vi havde om forslaget her, ikke har kunnet skabe et flertal i Folketinget, så vi kunne gribe ind over for den måde at forvalte offentlige midler på.
Torsten Schack Pedersen (V), 2011-11-24:
Nu tror jeg, at hr. Ole Birk Olesen var til stede under førstebehandlingen af finansloven, hvor vi jo var vidne til nok noget af det mest sjældne, der er sket i forbindelse med en finanslovforhandling, nemlig at partier blev smidt ud af finanslovforhandlingerne af finansministeren her fra Folketingets talerstol.
Morten Messerschmidt (DF), 2021-05-27:
Altså, når man hører Enhedslisten sige, at vi bare kan indrette loven, således at der ikke er nogen procesrisiko, så har Enhedslisten jo enten et forslag om helt at legitimere betleri – det kan man jo godt have en tro på de har – eller også har de simpelt hen ikke forstået, at Den Europæiske Menneskerettighedsdomstols arbejdsmetode jo er dynamisk, og at vi derfor kommer logrende bagefter, desværre, som den flittige lille vovse, der spørger, hvad vi nu skal gøre, i stedet for at være den lidt mere bidske bulldog, der siger, ja, jeg har egentlig ikke lyst til at sige fra Folketingets talerstol, hvad jeg ville sige til Menneskerettighedsdomstolen.
Per Stig Møller (KF), 2006-05-17:
Og det kan ikke udtømmes ved at flytte afstemningerne, fordi møderne er inklusive afstemning, så det lader sig ikke gøre at anvende den metode, kan jeg sige som forbrugeroplysning og ikke, fordi jeg vil blande mig i arbejdsformen i Europa-Parlamentet, for det tror jeg nok jeg skal lade være med.
Per Clausen (EL), 2010-03-15:
Hvis man anvendte en rationel tilgang til den her problemstilling, ville det jo nok også føre til, at man ville sige, at en stor del af løsningen på fremtidens transportudfordring i Østjylland ville være den, som man ved er den eneste, med hvilken man er i stand til at løfte opgaven i større byområder, nemlig den kollektive trafik.
Sikandar Siddique (FG), 2021-11-10:
Så vil jeg gerne herfra kigge på mine venner på venstrefløjen og opfordre til, at man har nøjagtig samme standard over for en rød statsminister, som vi ville have over for en blå statsminister, for ellers vil det komme tilbage og ramme os som en boomerang, og det vil smadre troværdigheden på venstrefløjen.
Jørgen Estrup (RV), 1997-11-21:
Jeg synes derfor også, at vi bør afvente en afklaring af, om dette er et problem eller ikke er et problem, før vi tager stilling til, om vi skal løse det. Ja, vi skal selvfølgelig sikre, at der er mulighed for, at centraladministrationen og kommunens administration kan fungere i bykerner, og derfor kan det også blive nødvendigt i visse tilfælde at inddrage beboelseslejligheder.
Ole Birk Olesen (LA), 2019-10-08:
Nu har jeg jo modsat hr. Rune Lund siddet i et ministerium, og jeg har meget svært ved at forestille mig, at der på et tidspunkt har siddet en minister, der har sagt til skattevæsenet: Nu skal I lave et it-system, der kan forenkle inddrivelsen, så vi kan spare en masse penge.
Jette Gottlieb (EL), 2022-02-10:
Hvis man nu gjorde det sådan, at det var udvalget, altså beskæftigelsesudvalget i de enkelte kommuner – så det var et politisk niveau – der tog stilling til, om man ville benytte ordningen eller ej, var det så bedre, end hvis det er jobcenteret, som administrativt kan beslutte det?
Laura Lindahl (LA), 2018-10-23:
Men sådan er lovgivningen: Når der er en stor statslig medfinansiering af dagpengesystemet, skal vi også politisk sikre os, at pengene bruges på dem, som det er tiltænkt, og den tiltænkte målgruppe for dagpenge er mennesker, som arbejder og betaler skat i Danmark, og som har brug for en arbejdsløshedsforsikring.
Troels Lund Poulsen (V), 2016-10-25:
I forhold til det andet element, lovliggørelse af kapitalejerlån, eller det, der ofte i daglig tale kaldes aktionærlån, er det sådan, at lovforslaget indebærer, at selskaber får mulighed for at yde lån til deres kapitalejere og ledelsesmedlemmer under en lang række betingelser.
Poul Nødgaard (DF), 2006-05-30:
Den aftale, der er indgået i Valgkredsudvalget, er et oplæg fra Valgkredsudvalget, der vil gå via Udvalget for Forretningsordenen og til indenrigsministeren, der loyalt har lavet et lovforslag, præcis som det har været ønsket.
Per Stig Møller (KF), 2006-05-03:
Jeg synes bare, at når vi nu har forpligtet os over for to domstole og vi i øvrigt har et kapacitetsproblem i den størrelsesorden, som det her vil påføre os, så er det rigtigst lige at spørge generalsekretæren – kun tre lande har været spurgt, to havde altså forpligtet sig over for Sierra Leone eller rettere, de havde sagt, at det ville de, men det stod de så ikke ved; vi havde aldrig gjort det – lidt mere om dem, der har sagt, at de vil støtte Sierra Leone.
Claus Larsen-Jensen (S), 1998-11-20:
Jeg står her med Landsbladet og deres tal, og jeg vil gerne spørge hr. Svend Erik Hovmand konkret: Skal der ikke laves årsregnskaber og moms, indmeldinger til Danmarks Statistik, sprøjte- og medicinregnskaber og andet? Er det urimeligt, at det er en byrde på landbruget, at man faktisk skal have en revision, som sikrer, at når man skal have udbetalt over 300.000 kr. i gennemsnit fra EU's landbrugsordninger til danske landmænd, er der nogle ting, som skal være i orden?
Ida Auken (RV), 2018-02-27:
Hvis ikke man synes, man ligesom har tal nok i dag på, hvordan det ser ud, kunne vi så ikke bede ministeren om at komme med nogle opdaterede beregninger på, hvad effekten ved at lave det her skift til Euronorm 6 ville være, og hvad det ville koste erhvervet, hvad det ville gavne samfundet og måske gavne både turismen og også det store erhvervsliv, vi har, der arbejder med luftforurening?
Karen J. Klint (S), 2018-01-30:
Baggrunden for en modernisering har været med i regeringsgrundlaget både i 2007 og i 2011 af to meget forskellige regeringer, og vi synes faktisk, der var gode pointer i begge regeringsgrundlag og i de arbejder, der fulgte efter, hvorfor vi gerne ser, at der kommer en opfølgning på det inden for grundlovens gode rammer for religionsfrihed og lovgivning for folkekirken.
Marianne Jelved (RV), 2011-03-31:
Derfor er det et stort ønske fra Det Radikale Venstre, at vi i fremtiden kan bygge uddannelsespolitikken i Danmark på en meget mere indgående dialog med de medarbejdere, den ledelse og de studerende, der er på de uddannelsesinstitutioner, som politikerne stiller så store forventninger til og lovgiver om, således at institutionernes daglige erfaringer med, hvordan ting virker og fungerer i praksis, og hvad der er brug for i velfærdssamfundet, bliver diskuteret, for det er jo de kerneuddannelser, som professionshøjskolerne varetager.
Sophie Løhde (V), 2016-11-25:
Ingen af de to ting kan vi byde vores ældre medborgere, og et vigtigt skridt til at få løst de problemer er, at alle Danmarks 98 kommuner er klar til hurtigt at kunne hjemtage deres færdigbehandlede borgere, så vi kan få borgerne tilbage i trygge rammer ved hjælp af hjemmeplejen, så der kan blive mere plads på stuerne på de medicinske afdelinger til patienterne, og så vi opnår en bedre anvendelse af specialiseret personale og sygehuskapacitet.
Erika Lorentsen (RV), 2010-04-06:
En klimalov skal dels som foreslået indeholde mål og delmål for reduktionen af CO2, dels samle de forskellige regler, der findes om energieffektivitet, sparemål, opfølgning osv. Der er forbilleder at lade sig inspirere af i f.eks. England, og der er allerede lavet forskellige udkast.
Hans Kristian Skibby (DD), 2023-02-21:
Og det er netop innovativt og ændrer noget indefra, og det er en god måde at gennemføre nogle af miljøforbedringerne på til gavn og glæde for virksomhederne, og det er faktisk også en model, som gør, at man kan se nogle perspektiver i det i forhold til udlandet og i forhold til kommercielle interesser.
Trine Bramsen (S), 2014-04-01:
Så vidt jeg ved, er det Dansk Folkeparti, der selv har anmodet om denne forespørgselsdebat, og titlen på forespørgslen lyder: »Hvad kan ministeren oplyse om de langsigtede konsekvenser for dansk kultur, økonomi og landets befolkningssammensætning ...?«
Torsten Schack Pedersen (V), 2010-05-18:
Jamen jeg skal så gøre mig den ulejlighed at genopfriske hr. Jesper Petersens hukommelse, for det er sådan med det, som Socialdemokratiet og Socialistisk Folkeparti har lagt frem, at hvis der er en, der ryger i husstanden, betyder det for et par med to børn et nettotab på 2.500 kroner, for en enlig med et barn et nettotab på 3.400 kr., mens en pensionist taber 1.100 kr. og en dagpengemodtager taber lige knap 3.000 kr.
Esben Lunde Larsen (V), 2016-11-11:
Flere af de indretningsmæssige krav i den gældende hestelov er så omkostningskrævende, at det truer med at lukke en del rideskoler og hestepensioner og dermed fratage mange børn og unge glæden ved at ride og i det hele taget omgås heste.
Ole Sohn (SF), 2002-04-11:
Hvad er så grunden til, at Dansk Folkeparti er løbet fra det løfte, som Dansk Folkeparti sammen med et flertal af Folketinget har givet musikerne m.fl., om, at de skulle have en reel kompensation for det indgreb, der ligger i, at man har legaliseret den digitale kopiering?
Bertel Haarder (V), 2003-12-10:
Formålet med straffebestemmelsen er jo at forhindre tvangsægteskaber, altså reducere antallet af tvangsægteskaber og øge antallet af ofre for tvangsægteskaber, som tør gå til myndighederne og bede om at få tvangsægteskabet stoppet.
Jacob Jensen (V), 2007-05-03:
Derfor synes vi, det er vigtigt, at man ser den her store investering, eller i hvert fald potentialet, i en større sammenhæng, så man netop kan vurdere, hvordan vi får mest ud af de midler, der nu engang er til rådighed, altså at der bliver lavet en prioritering, en rækkefølge og selvfølgelig også kigget på de effekter, der måtte være fra andre projekter, som vi enten er i gang med eller har overvejelser om at lave.
Per Clausen (EL), 2011-01-25:
Det er jeg sådan set ikke i tvivl om at vi har, men jeg vil så godt spørge hr. Ole Hækkerup, om jeg skal forstå det, han siger, på den måde, at han i hvert fald er indstillet på f.eks. at undersøge mulighederne for, at Danmark kan indføre krav i forhold til afgiftsfritagelse på det her område, der gør, at man i hvert fald i første omgang som minimum lever op til EU's bæredygtighedsregler, og at man også får mulighed for at hænge afgiftsfritagelsen for det her biobrændstof op på, at man faktisk overholder nogle bæredygtighedskriterier, som også indbefatter, at man tager hensyn til den fortrængning, der kan ske.
Pelle Dragsted (EL), 2025-01-22:
Jamen det kan være, at vi kan komme længere ned i det i udvalgsbehandlingen, for selvejende institutioner er jo også private, og lad mig give et par eksempler: OK-Fonden, som driver rigtig mange plejehjem, Diakonissestiftelsen og Livsværk, som driver mange bosteder.
Torben Hansen (S), 2003-12-02:
Det synes jeg er en lidt flot udtalelse, når vi her for 2 måneder siden hørte landets statsminister, som i hvert fald er medlem af det samme parti som ordføreren, stå og tale om konsekvens, og at man skulle gøre op med slaphed og rundkredspædagogik og alle mulige andre ting.
Ole Birk Olesen (LA), 2023-12-21:
Jeg synes heller ikke rigtig, at det giver nogen mening at sige, at de kommer fra »Børnene Først«, fordi det, der bare er, er, at pengene ikke er blevet brugt på »Børnene Først« i 2023 og derfor selvfølgelig er røget tilbage til regeringsreserven.
Alex Vanopslagh (LA), 2021-04-13:
Jeg tror, vi ser meget ens på de her sager, og jeg håber jo, at vi holder fast i, at det også er sådan, vi skal se på det, når det kommer til velfærd, og måske særlig når det kommer til økonomi, hvor jeg også håber, at Venstre vil behandle danskerne som myndige borgere, som man kan vise tillid til, og at man derfor også vil sænke skatterne markant.
Jens Vibjerg (V), 1999-10-14:
Når konflikter på sundhedsområdet er særlig alvorlige, skyldes det, at tusindvis af syge mennesker, der har behov for behandling, bliver ofre, ofre i en konflikt, de reelt ikke er part i, ofre på den måde, at deres behandling måske udskydes i månedsvis; en udskydelse, der kan have mange konsekvenser for den enkelte, i bedste fald en psykisk belastning, som det jo altid er, når der opstår usikkerhed om behandling af en lidelse.
Line Barfod (EL), 2009-12-11:
Men jeg vil høre, om Dansk Folkeparti vil være med til, at vi får det undersøgt, vil være med til, at man får en kommission, der kan se på, hvordan erfaringerne er fra andre lande, der kan se på, hvad der er af forskellige muligheder for at prøve at få færre til at bruge hash og især at misbruge hash.
Flemming Hansen (KF), 2002-04-05:
Med forslaget har vi valgt at lade markedet afgøre det, men også her er det klart, at kan udvalget komme med nogle ting, som bedre kan afgøre det, end jeg har fantasi til at finde frem til, er vi åbne over for det. Hr. Kaj Ikast sagde, at det var et svagt udspil, og det bekræfter jo nok det, som jeg har sagt, nemlig at jeg synes, at her har vi et lovforslag på et helt nyt område, og så er udvalgsarbejdet jo i virkeligheden utrolig vigtigt.
Søren Espersen (DF), 2018-12-07:
var i forbindelse med Udenrigspolitisk Nævns rejse til Peking for et år siden – det er måske ikke så kendt – hvor vores kinesiske værter var kommet under vejrs med, at Tibets eksilstatsminister ville aflægge et besøg på Borgen og havde bedt om et møde med Folketingets formand.
Elisabeth Arnold (RV), 2002-10-10:
Det har været længe undervejs, i flere år faktisk. Danmark har fået meget berettiget kritik af, at vi ikke sørgede for, at uledsagede flygtningebørn, dvs. uledsagede personer under 18 år, fik en bisidder eller en værge, som de kunne støtte sig til under asylsagsbehandlingen eller i den tid, de i øvrigt skulle tilbringe i Danmark uden at have samkvem med familien.
Nick Hækkerup (S), 2020-10-22:
Det er så rigtigt, at vi, hvis vi vælger at sige, at det er vigtigt, men at vi alligevel vil lave en undersøgelse, og at vi ovenikøbet vil lave en kommissionsundersøgelse, som vel er det stærkeste undersøgelsesværktøj, vi overhovedet kan finde frem, så bliver nødt til at modificere undersøgelseskommissionens arbejdsmåde, f.eks. med lukkede døre, f.eks. med hvilke dele af den endelige beretning der vil kunne offentliggøres, f.eks. at materialet ikke må bæres ud af Forsvarets Efterretningstjeneste, f.eks. valg af bisidder og f.eks. de involverede personer og bisidderes adgang til materialer.
Orla Hav (S), 2018-05-16:
Hvilke tiltag påtænker ministeren i forbindelse med, at det fremgik af Kulturudvalgets høring om kommunale musik- og kulturskoler den 2. maj 2018, at der er en ubalance i, hvilke børn der har mulighed for at benytte tilbud fra musik- og kulturskolerne, især på grund af den høje elevbetaling, og at børn af økonomisk vanskeligt stillede familier således i mindre grad har mulighed for at gøre brug af tilbuddet end børn af mellem- og højindkomstfamilier?
Villy Søvndal (SF), 2004-11-26:
Jeg tror, man bliver overrasket, når man har børn, over, hvor tit sygdommene kommer, og hvor fanget man er i situationen, når begge parter er ude på arbejdsmarkedet; hvor fanget to forældre – og endnu mere, hvis der kun er én forælder – er i et samfund, der nu engang ser ud, som vores samfund gør på godt og ondt.
Anders Samuelsen (RV), 2002-11-18:
Problemet er alt det andet, som Dansk Folkeparti har gjort til sin mærkesag, og som man vil have løst, men som regeringen med den tale, som lige er blevet leveret af ministeren, har fejet fuldstændig væk. Jeg savner stadig at få et svar på spørgsmålet til ministeren om, hvilke argumenter man har taget i anvendelse for at kunne banke Dansk Folkeparti på plads.
Jakob Axel Nielsen (KF), 2010-01-20:
Jeg er af den opfattelse, at besvarelse af spørgsmålets anden del, altså spørgsmålet om ME/CFS, forudsætter en noget mere grundig redegørelse, end der er basis for at man kan komme med her i dag under besvarelse af et almindeligt, mundtligt § 20-spørgsmål.
Martin Lidegaard (RV), 2003-03-13:
Derfor vil jeg gerne spørge: Er det ikke altid sådan med teknologi, at man må afveje fordelene mod risikoen, og hvis vi ved en offensiv, offentlig forskningsindsats kunne få nogle resultater med den nye genteknologi, som virkelig kunne dæmme op for miljøproblemer, fattigdom osv., har vi så det andet kulturradikale parti med på den?
Pernille Sams (KF), 1998-04-22:
Det Konservative Folkepartis ordfører, hr. Bendt Bendtsen, kan ikke være til stede i salen i dag, og derfor skal jeg fremføre følgende: Det Konservative Folkeparti kan støtte forslaget om at ophæve lovens revisionsbestemmelse. Vi støttede loven, og nu støtter vi en ophævelse af lovens revisionsbestemmelse, og det gør vi, fordi det er nyttigt at have loven liggende, når de kriminelle bander på et eller andet tidspunkt begynder at slås igen.
Hans Christian Schmidt (V), 2003-05-12:
Jeg har sådan set normalt noget imod at gå ind i en debat, men når man bliver ved med at stå og gentage nogle ting, som man har en interesse i skal sende et fejl billede, så vil jeg bare sige, at det jo er sådan, at hvis et amtsråd træffer en afgørelse, så skal den offentliggøres, og så kan man klage over den.
Ole Stavad (S), 2000-10-24:
Det vil jeg også meget gerne vende tilbage til, hvis hr. Flemming Kofod-Svendsen vil have en uddybning af dét, men som han vil kunne se i bemærkningerne, har vi det allerede sådan, at man ikke kan succedere i den form, når vi taler om arv, hvorimod man, når vi taler om en gave, godt kan.
Morten Homann (SF), 2004-02-18:
Det giver ikke nogen mening at lave en yderligere forværring af trafikproblemerne for dette områdes borgere, før man har en idé til en samlet løsning, den samlede løsning, som man burde have lavet fra starten, inden man overhovedet gik i gang med anlægslovene på den her strækning.
Per Ørum Jørgensen (KF), 2008-04-16:
Den ørkenvandring, som hr. Morten Bødskov taler om, på klimaområdet forstår jeg så er den ørkenvandring under hr. Svend Auken, hvor man blot havde en stigning på 0,6 pct., når det gælder den gennemsnitlige andel af vedvarende energi.
Hans Andersen (V), 2014-04-08:
Den tidligere VK-regering nedsatte allerede i 2011 en tværministeriel arbejdsgruppe med deltagelse af Erhvervs- og Vækstministeriet, Beskæftigelsesministeriet og Ministeriet for Sundhed og Forebyggelse med det formål at sikre bedre forbrugerbeskyttelse på området.
Preben Bang Henriksen (V), 2021-05-18:
Jeg vil bestemt ikke udelukke, at vi skal nogenlunde samme vej her, men det er grundlæggende vidtgående regler, vi har fat i, og jeg synes, at vi skal forene os – jeg kunne jo også høre, at Socialdemokratiet og ministeren heller ikke var fremmed over for idéen – i at få et arbejde sat i gang for at sikre, at de her situationer ikke kan opstå.
Svend Auken (S), 2006-01-24:
Ser vi på de store eksportsucceser, der, hvor Danmark virkelig har klaret sig godt, f.eks. insulineksporten fra Novo Nordisk, høreapparateksporten, vindmølleeksporten, eksporten af fjernvarmerør, så er det eksempler på eksport, der aldrig ville være kommet uden en aktiv offentlig politik, regulering, tilskud, forskning og udvikling.
Per Stig Møller (KF), 2006-11-22:
Begge lægger vægt på, at bilaterale og regionale handelsaftaler i højere grad end hidtil supplerer – supplerer – det multilaterale spor, ikke mindst fordi Europa nu er i den situation, at Europa ikke har en eneste frihandelsaftale i Asien, hvor en stor del af den globale vækst skabes i disse år, og hvor mange af de lande, vi konkurrerer med, arbejder særdeles aktivt for bedre handelsvilkår.
Line Barfod (EL), 2007-12-14:
I forgårs spurgte jeg velfærdsministeren, den tidligere socialminister - regeringen har jo afskaffet socialministeren og socialpolitikken - men jeg spurgte velfærdsministeren, om regeringen så kunne sige et eller andet til de her mennesker om, at der ville ske noget næste år med hensyn til deres fattigdom, og ministeren afviste det: Der kommer intet fra regeringen.
Kasper Sand Kjær (S), 2023-05-04:
I Socialdemokratiet har vi jo, lige siden vi overtog regeringsansvaret tilbage i 2019, arbejdet målrettet på at realisere vores forslag om at skabe et mere retfærdigt og humant asylsystem, så spontane asylansøgere, der kommer til Danmark på ulovlig vis, bliver fløjet til et modtagecenter beliggende i et partnerland uden for Europa.